Espinosa del Camino es un puevlo de la Provinsia de Burgos en la junta de Kastiya i Leon en Espanya. Tiene una povlasion de 44 avitants i una ekstension de 6,93 km² (2015).

El nombre Guatemala es orijinalo del biervo en lingua nahuatl Quauhtlemallan, el kualo sinyifika lugar kon munchos arvoles. El nombre del paiz deriva del nombre de la Sivdad de Guatemala.

Indemas, Meksiko se topa entre las sus koordinadas 32° i 14° nord i 86° i 118° oeste; jeografikamente se konforma por una grande masa kontinentala de la plaka norteamerikana, al oeste se topa la Peninsola de Başa Kalifornya i aleste se topa la Peninsola de Yukatan, al zentro es el Altoplano Centralo una planada serkada por katenas muntanyosas ensima de 2000 metros de altitud, tyene otras posesyones minores no kontinentales komo las Izlas Revillagigedo, las isolas Marias, la isola Guadalupe, la isola Tuburón, la isola Cedros, la izla Cozumel y el banko Chinchorro.

Amerika del Norte es un subkontinente o kontinente depende de la kultura, ke forma parte de Amerika, i ke se topa en la parte noroeste del planeta. Sus frontieras son el Oseano Glacial Artiko al norte, el Oseano Atlantiko al este, la Mar Karibe al sureste i el Oseano Pasifiko al oeste. Tiene una ekstension de alderredor de 23.480.000 km² i en el biven alderredor del 4,8% de la povlasion mundial. Si lo konsideramos un kontinente, es el treser en ekstension dempues de Asia i Afrika, i el katreno en povlasion dempues de Asia, Afrika i Evropa.

Tawakkul Karman apartiene al partito politiko Kolektividad Temani por la Reforma (al-Tajammuʿ al-Yamanī li-l-Iṣlāḥ, - ﺍلتجمعاليمني للإصلا). Era endemas una de las fondadoras del grup de diritos umanos Women Journalists Without Chains (WJWC) o Mujeres Djurnalistas sin Kadenas, endjunto a otras siete djurnalistas en 2005, kon el buto de kudiar los diritos umanos ""espesialmente el dirito de la opinion libbera, eskpresion i diritos demokratikos"". Anke el nombre orijinalo era ""Female Reporters Without Borders"", (Mujeres Djurnalistas sin Frontieras"", trokaron el nombre kon el buto de pueder aresivir una lesensia del governo temani. Karman disho ke tiene aresividas munchas amenasas de las otoridades de Teman, tiene sido telefonada munchas vezes amenasando kon matarla, endemas de por letras, deke no acheto la reposta negativa del Ministerio de Informasion kuando demando lesensia para fondar una estasion de radio i un djurnal. El grup demando los sus diritos uzando SMS, los kualos eran kontrolados por el governo, d'akodro kon la Ley de Djurnales de 1990. Diskues de una ivestigasion del governo, el uniko sin lesensia es Bilakoyood, ke apartenia a WJWC i ya tenia un anyo aktivo. En 2007, WJWC izo publiko un reporte ande amostravan los abuzos en kontro de la prensa libbera desde 2005. En 2009, izo una kritika grande al governo por eskojer a los djurnalistas para sus atakos. Del 2007 al 2010, Karman azia ""sit-ins"" i protestava en la Plasa de Tahrir, en Sana'a.